EkBass/fiwiki-20250220-pages-articles huggingface dataset:
Luettelo Saint Vincent ja Grenadiinien kenraalikuvernööreistä

Saint Vincent ja Grenadiinien kenraalikuvernööri () on Yhdistyneen kuningaskunnan hallitsijan, eli nykyäisin Charles III:n, virallinen edustaja Saint Vincent ja Grenadiineilla. == Historia == Virka perustettiin vuonna 1979, kun Saint Vincent ja Grenadiinit itsenäistyi. Ensimmäisenä kenraalikuvernöörinä toimi Sydney Gun-Munro, joka toimi aikaisemmin Saint Vincentin siirtomaan kuvernöörinä kuvernöörinä. Nykyisenä kenraalikuvernörinä toimii Susan Dougan, joka vannoi virkavalansa 1. elokuuta 2019. Hän on myös ensimmäinen virassa toimiva nainen. == Valtaoikeudet ja nimittäminen == Maan perustuslain mukaan kenraalikuvernöörin tehtäviä ovat mm. pääministerin ja korkea-arvoisten virkamiehien nimittäminen, perustuslain noudattamisen valvominen sekä ottaa vastaan ulkomaalaiset suurlähettiläät ja näiden valtakirja. Kenraalikuvernööri voi myös edustaa maataan ulkomaanmatkoilla. Kenraalikuvernöörin kauden pituus on virallisesti hänen majesteettinsa tahdosta. == Luettelo kenraalikuvernööreistä == Nro Kuva Nimi Virassa Hallitsija 1\. Sydney Gun-Munro 27.10.1979 – 28.2.1985 Elisabet II 2\. Joseph Lambert Eustace 28.2.1985 – 29.2.1988 vt. Henry Harvey Williams 29.2.1988 – 20.9.1989 3\. David Emmanuel Jack 20.9.1989 – 1.6.1996 4\. Charles Antrobus 1.6.1996 – 3.6.2002 vt. 132x132px Monica Dacon 3.6.2002 – 22.6.2002 5\. Frederick Ballantyne 22.6.2002 – 31.7.2019 6\. Susan Dougan 1.8.2019– Elisabet II Charles III Lähde: == Lähteet == * Saint Vincent ja Grenadiinien kenraalikuvernööreistä
Mortsel

pienois|pysty|Ten Dorpen linna. Mortsel on kaupunki Antwerpenin eteläpuolella Antwerpenin provinssissa, Flanderissa, Belgiassa. Vuonna 2018 siellä oli 25 824 asukastaAsukasluku fgov.be. Amerikkalaiset joukot iskivät 5. huhtikuuta 1943 Mortseliin 82 pommikoneella, mutta suurin osa pommeista osui kohteen ulkopuolelle. Pommituksen kohteeksi joutui useita kouluja ja kokonainen lapsisukupolvi pyyhkiytyi pois. Kaikkiaan uhriksi joutui 936 kaupungin asukasta, joista 258 oli alle 18-vuotiaita lapsia.Pieter Serrien: Bombing of Mortsel Pieterserrien.be == Tunnettuja asukkaita == * Pieter-Jan Hannes (s. 1992), juoksija == Katso myös == * Luettelo Belgian kaupungeista == Lähteet == Luokka:Belgian kaupungit
Halttula

Halttula on asuinalue Perämeren rannalla Kuivaniemen Iissä. Halttula sijaitsee Kuivaniemestä kymmenen kilometriä lounaaseen. Halttulantie johtaa nelostieltä Lahtelantielle, joka vie Kuivaniemen kirkonkyläntielle. Alueella on vakituista asutusta ja kesämökkejä. Alueen länsipäässä on Kaakkurinniemi ja grillikota. Läheisiä saaria edustalla ovat Onsajanmatala ja Halttulanmatala. Luokka:Kuivaniemen kylät
Luettelo Oklahoman kuvernööreistä

Tämä on luettelo Oklahoman osavaltion kuvernööreistä (). Kuvernööri on osavaltion korkein toimeenpanevaa valtaa käyttävä henkilö. Kuvernööri johtaa osavaltion hallitusta ja käyttää jonkin verran myös itse lainsäädännöllistä valtaa käyttämällä esim. veto-oikeuttaan. Osavaltion perustuslain mukaan kuvernöörin täytyy pitää vuosittain puhe osavaltion tilasta Oklahoman lainsäädäntöelimelle. Lisäksi kuvernööri on virkansa puolesta Oklahoman kansalliskaartin ylipäällikkö, ellei Yhdysvaltain presidentti ole erikseen ottanut tätä komentoonsa. Nykyisenä kuvernöörinä toimii republikaanista puoluetta edustava Kevin Stitt, joka vannoi virkavalansa 14. tammikuuta 2019. == Pätevyysvaatimukset == Oklahoman perustuslain mukaan kuvernööriksi (ja varakuvernnöriksi) valittavan henkilön tulee täyttää seuraavat ehdot: * väh. 31-vuotias * Yhdysvaltain kansalainen * on ollut äänioikeutettu Oklahomassa väh. 10 vuotta ennen kuvernööriksi valintaa Virkakauden pituus on neljä vuotta ja sama henkilö voidaan valita kuvernööriksi vain kahdesti elämänsä aikana. == Palkka ja etuudet == Vuonna 2020 kuvernöörin palkkio oli 147 000 dollaria vuodessa. Kuvernöörin virka-asuntona toimii kuvernöörin kartano, joka valmistui vuonna 1928. == Luettelo kuvernööreistä == Nro Kuva Nimi Virassa Puolue 1 Charles N. Haskell 1907–1911 Dem. 2 Lee Cruce 1911–1915 Dem. 3 Robert L. Williams 1915–1919 Dem. 4 James B. A. Robertson 1919–1923 Dem. 5 Jack C. Walton 1923–1923 Dem. 6 Martin E. Trapp 1923–1927 Dem. 7 Henry S. Johnston 1927–1929 Dem. 8 William J. Holloway 1929–1931 Dem. 9 William H. Murray 1931–1935 Dem. 10 E. W. Marland 1935–1939 Dem. 11 Leon C. Phillips 1939–1943 Dem. 12 Robert S. Kerr 1943–1947 Dem. 13 Roy J. Turner 1947–1951 Dem. 14 Johnston Murray 1951–1955 Dem. 15 Raymond D. Gary 1955–1959 Dem. 16 J. Howard Edmondson 1959–1963 Dem. 17 George Nigh 1963–1963 Dem. 18 Henry Bellmon 1963–1967 Rep. 19 Dewey F. Bartlett 1967–1971 Rep. 20 David Hall 1971–1975 Dem. 21 David Boren 1975–1979 Dem. 22 George Nigh 1979–1987 Dem. 23 Henry Bellmon 1987–1991 Dem. 24 David Walters 1991–1995 Dem. 25 Frank Keating 1995–2003 Rep. 26 Brad Henry 2003–2011 Dem. 27 Mary Fallin 2011–2019 Rep. 28 Kevin Stitt 2019– Rep. Lähde: == Lähteet == * Oklahoman kuvernööreistä
Gud var min pappa men han kunde inte krama mig

Gud var min pappa men han kunde inte krama mig on Jennifer Granqvistin autofiktiivinen ja uskonnollisaiheinen runokokoelma, joka julkaistiin Turussa 2023. Kirjan kustansi Kita. == Kuvaus teoksesta == === Sisältö === Gud var min pappa men han kunde inte krama mig on kokoelma Jennifer Granqvistin kirjoittamia runoja, jotka käsittelevät varsinkin kristinuskon rajoittavuutta. Jumala kuvataan etäisenä ja poissaolevana isänä. Teos on niin sanottua autofiktiota, eli se yhdistelee fiktiivistä ainesta omaelämäkerrallisuuteen. Västra Nyland kuvasi Grandqvistin kirjoitustapaa ”sensuroimattomaksi”. === Rakenne === Grandqvist hyödyntää paljon vastakohtaisuuksia ja tuo runsaasti esiin uskonnollisia kliseitä. Hänen runoissaan saatetaan leikitellä sanojen eri konnotaatioilla ja merkityksillä runojen sisälläkin. == Vastaanotto == Granqvistin esikoisteos sai yksimielisen kiittävän vastaanoton. ”Granqvist onnistuu pukemaan sanoiksi kokemuksen sisäisestä uskonnollisesta konfliktista, mikä on tärkeää [tässä] uskonnollisen ja poliittisen polarisoitumisen ajassa”, kirjoitti Hufvudstadsbladetin Jenny Jarlsdotter Wikström. Nicko Smith Västra Nylandista säesti: ”Gud var min pappa men han kunde inte krama mig -runokokoelman lukeminen tuntuu luissa ja ytimissä.” Hänen mukaansa teos toimii kokonaisuutena, koskettaa ja on vaikuttava, ajankohtainen ja esikoisteokseksi harvinaislaatuinen. == Lähteet == Luokka:Suomalaiset runokokoelmat Luokka:Vuoden 2023 kirjat
Neulakapina

Neulakapina on Teija Veijolan vuonna 2024 ilmestynyt kokeellinen pienoisromaani. Kirjan julkaisi Kita. == Juoni == Neulakapina sijoittuu Turkuun. Kirjan päähenkilö on isoäiti, joka perustaa käsityöperinteitä elvyttävän ryhmän. Muilta salaa isoäiti on löytänyt keinon, jolla neulat toimivat itsenäisesti hänen ohjaaminaan. Neulat lakkaavat kuitenkin uskomasta isoäitiä ja päättävät toimia omin päin. == Romaanin vaiheet == === Kirjoitusprosessi === Veijola aloitti Ulla Jokisalon taiteesta inspiroituneena Neulakapinan kirjoittamisen Turun Kirjan talon kirjoittajakurssilla. === Julkaisu === Kita julkaisi Neulakapinan vuonna 2024. Kirja oli neljä vuotta aiemmin perustetulle Kitalle sen ensimmäinen proosateos. Teoksen julkistamistilaisuus pidettiin maaliskuun loppupuolella Turun Kirjan talon tiloissa, missä Veijolaa myös haastateltiin samalla. Tapahtuman yleisöä oli kehotettu ottamaan omat neulontatarvikkeet mukaan. Myöhemmin samana vuonna Veijola esitteli teostaan Turun kirjamessuilla. == Kirjallinen tyyli == Veijola luokittelee Neulakapinan kokeilevaksi proosaksi. Hän yhdistelee kirjassaan ihmeenomaisia tapahtumia sekä elementtejä, joiden tarkoituksena on herättää lukijassa kauhun tunnetta. == Lähteet == Luokka:Suomalaiset romaanit Luokka:Vuoden 2024 kirjat
Kim Sejeong

Kim Sejeong (; s. 28. elokuuta 1996), joka tunnetaan mononyymisti nimellä Sejeong, on etelä­korealainen laulaja ja näyttelijä. Hän on tunnettu muun muassa yhtyeistä I.O.I ja Gugudan. == Ura == Sejeong sijoittui toiseksi Mnetin tyttöryhmien selviytymisohjelmassa Produce 101 ja hänestä tuli projektityttöryhmä I.O.I:n jäsen. Hän oli myös jäsen Jellyfish Entertainmentin tyttöryhmässä Gugudan. Hän on tällä hetkellä aktiivinen sooloartisti ja näyttelijä, joka tunnetaan parhaiten päärooleistaan ​​televisiosarjoissa School 2017 (2017), The Uncanny Counter (2020–2023) ja Business Proposal (2022). Kim julkaisi ensimmäisen täyspitkän sooloalbuminsa vuonna 2023 nimeltä ”Door”. Siihen sisältyvät myös singlet ”Voyage” ja ”Top or Cliff”. Kim Se- jeong syntyi 28. elokuuta 1996 Gimjessä, Pohjois-Jeollan maakunnassa, mutta muutti Anyangiin, Gyeonggiin, missä hän asui äitinsä ja vanhemman veljensä kanssa tätinsä talossa. Hänen vanhempansa erosivat, kun hän oli lapsi, ja äiti jäi yksin kasvattamaan häntä ja hänen veljeään. Hän on aiemmin ilmoittanut, että hän ei ottanut yhteyttä isäänsä ennen kuin hän kävi yläkoulua kolmatta vuotta. Ennen debyyttiään Kim osallistui yleisurheilukilpailuihin ala- ja yläasteella ja kuului lukionsa teatterikerhoon. Kim läpäisi Jellyfish Entertainmentin koe-esiintymiset 3 000:1 -suhteen kilpailun kautta ja hänestä tuli harjoittelija. Kim opiskelee parhaillaan käytännön musiikkia Hanyang Women's Universityssä. Samana vuonna Kim näytteli myös toisessa SBS- televisiosarjassa Today's Webtoon yhdessä Choi Danielin ja Nam Yoon-sun kanssa. Kimin ensimmäinen yksinfanitapaaminen oli tarkoitus pitää Yes24 Live Hallissa 26. maaliskuuta 2022, mutta se siirrettiin myöhemmin huhtikuun 23. päivään, kun hän sai positiivisen tuloksen COVID-19-testissä. Kim piti ensimmäiset ulkomaiset fanitapaamisensa Indonesiassa, Thaimaassa ja Japanissa 4.–11. marraskuuta 2022. Kim voitti vuoden 2023 Asia Artist Awards -gaalassa Popularity Awardin ja parhaan miespääosan palkinnon. Kim isännöi vuoden 2022 SBS Drama Awards -tilaisuutta yhdessä Business Proposalin kanssa. Tilaisuudessa esiintyivät myös näyttelijä Ahn Hyo-seop ja koomikko Shin Dong- yup. Esityksestään Business Proposalissa Kim voitti Top Excellence -palkinnon, näyttelijänä minisarjan romanssi-/komediadraamapalkinnon ja parhaan parin palkinnon Ahnin kanssa. Heinäkuussa 2023 Kim esiintyi elokuvan The Uncanny Counter toisella kaudella, jossa hän toisti roolinsa Do Ha-nana. Elokuussa 2023 ilmoitettiin, että Kim aloittaa ensimmäiselle soolokonserttikiertueelleen 10 maassa, ja se alkaa Soulissa 23. ja 24. syyskuuta. Samassa kuussa Kim julkistettiin yhdeksi todellisuuskilpailusarjan Universe Ticket (2023) mentoreista. Kim julkaisi ensimmäisen studioalbuminsa Door () 4. syyskuuta 2023. Lokakuussa 2023 ilmoitettiin, että Kim debytoisi teatterinäyttelijänä näytelmässä Temple. == Lähteet == == Aiheesta muualla == Luokka:Eteläkorealaiset näyttelijät Luokka:Eteläkorealaiset laulajat Luokka:Vuonna 1996 syntyneet Luokka:Elävät henkilöt
Sykkylvenin kirkko

Sykkylvenin kirkko () on Sykkylvenin kunnassa Møren ja Romsdalin läänissä Norjassa sijaitseva betonikirkko vuodelta 1990. ==Lähteet== ==Aiheesta muualla== Luokka:Norjan kivikirkot kirkko
Aure (Sykkylven)

Aure eli Sykkylven on taajama Sykkylvenin kunnassa Møren ja Romsdalin läänissä Norjassa ja kuntansa hallinnollinen keskus. Taajaman pinta-ala on 3,6 neliökilometriä ja asukasluku 4 413 vuonna 2023. ==Lähteet== Luokka:Norjan taajamat Luokka:Sykkylven
Bernard Fresson

Bernard Fresson (1931–2002) oli ranskalainen näyttelijä, joka työskenteli pääasiassa elokuvissa. Reimsissä syntynyt Fresson opiskeli Lycée privé Sainte- Genevièvessä erikoistuen lakiin. Hän opiskeli myös Tania Balachovan teatteriluokalla Pariisissa ja liittyi myöhemmin Jean Vilarin kansalliseen populaariteatteriin Palais de Chaillot'ssa.Bernard Fresson Hän debytoi Alain Resnais'n elokuvassa Hiroshima, rakastettuni saksalaisena sotilaana. Hänen merkittäviin elokuvarooleihinsa kuuluvat: Gilbert elokuvassa La Prisonnière (1968), komisario Barthelmy John Frankenheimerin elokuvassa Kovaotteiset miehet 2 (1975), Scope Roman Polanskin elokuvassa Le locataire (1976), Francis elokuvassa Garçon! (1983), Morin elokuvassa The Street of No Return (1989) ja Vincent Malivert elokuvassa Place Vendôme (1998). Hän esiintyi myös Costa- Gavrasin elokuvassa 1969 Z.Bernard Fresson Rooleistaan elokuvissa ​​Garçon! ja Place Vendôme, Fresson sai César-ehdokkuuden parhaasta miessivuosasta. Bernard Fresson valmistui HEC Parisista vuonna 1953.Bernard Fresson en menuisier bourru == Lähteet == == Aiheesta muualla == Luokka:Ranskalaiset näyttelijät Luokka:Vuonna 1931 syntyneet Luokka:Vuonna 2002 kuolleet
Ikornnes

Ikornnes on taajama Sykkylvenin kunnassa Møren ja Romsdalin läänissä Norjassa. Taajaman pinta-ala on tasan yksi neliökilometri ja asukasluku 843 vuonna 2023. Ikornesissa on Norjan suurimman huonekaluvalmistajan Ekornesin pääkonttori ja tehdas. Ikornnes kirke fra KMB.jpg|Ikornnesin kirkko ==Lähteet== Luokka:Norjan taajamat Luokka:Sykkylven
Straumgjerde

Straumgjerde on taajama Sykkylvenin kunnassa Møren ja Romsdalin läänissä Norjassa. Taajaman pinta-ala on 0,5 neliökilometriä ja asukasluku 451 vuonna 2023. ==Lähteet== Luokka:Norjan taajamat Luokka:Sykkylven
Ekornes

Ekornes AS on Norjan suurin huonekaluja valmistava yritys. Sen kotipaikka on Ikornnes Sykkylvenin kunnassa, jossa se perustettiin vuonna 1934. Ekornesin tuotemerkkejä ovat muun muassa Stressless ja Svane. Vuonna 2018 kiinalainen Qumei Home Furnishing Group osti Ekornesin 5,1 miljardilla Norjan kruunulla. ==Lähteet== ==Aiheesta muualla== * Yrityksen verkkosivut Luokka:Norjalaiset yritykset Luokka:Huonekaluvalmistajat Luokka:Sykkylven
Edvard Drabløs

Edvard Drabløs (1. huhtikuuta 1883 Sykkylven – 27. huhtikuuta 1976 Oslo) oli norjalainen näyttelijä, teatteriohjaaja ja Det Norske Teatretin johtaja vuosina 1915–1916 sekä 1950–1951. ==Lähteet== ==Aiheesta muualla== Luokka:Norjalaiset näyttelijät Luokka:Norjalaiset teatterinjohtajat Luokka:Vuonna 1883 syntyneet Luokka:Vuonna 1976 kuolleet
Ikornnesin kirkko

Ikornnesin kirkko () on Sykkylvenin kunnassa Møren ja Romsdalin läänissä Norjassa sijaitseva betonikirkko vuodelta 1978. ==Lähteet== ==Aiheesta muualla== Luokka:Norjan kivikirkot Luokka:Sykkylven
Holmenin kirkko (Kööpenhamina)

Holmenin kirkko () on Kööpenhaminassa sijaitseva renessanssikirkko. Se valmistui vuonna 1643, ja myöhemmin siihen on lisätty kanaalinpuoleinen hautakappeli 1708 ja sakaristo 1873. Rakennuksen vanhimmat osat ovat peräisin ankkurisepän pajasta vuodelta 1563, joka muutettiin kirkoksi 1619. Holmenin kirkon historiallista arvoa korostaa, että se on säästynyt monilta kaupungissa riehuneilta tulipaloilta, minkä vuoksi siellä on tallella paljon alkuperäistä sisustusta. ==Kuvia== Holmens Kirke Copenhagen interior from above.jpg|Kirkkosali Holmens Kirke Copenhagen altar 2.jpg|Abel Schrøderin suunnittelema alttaritaulu 1660-luvulta. Holmens Kirke Copenhagen pulpit.jpg|Saarnastuoli ==Lähteet== ==Aiheesta muualla== Luokka:Kööpenhaminan kirkot
Holmenin kirkko

Holmenin kirkko voi tarkoittaa seuraavia: * Holmenin kirkko, renessanssikirkko Kööpenhaminassa * Holmenin kirkko, kirkko Askerin kunnassa Norjassa * Holmenin kirkko, kirkko Sigdalin kunnassa Norjassa
Gnathaina

Gnathaina (, ; 300-luku eaa.) oli antiikin kreikkalainen hetaira, jonka lausumista nokkeluuksista Athenaios kertoo useita anekdootteja. Athenaioksen mukaan Gnathaina kirjoitti ohjeistuksen Säännöt seurassa illastamiseen (), joka oli kirjoitettu samaan tyyliin kuin filosofien vastaavat ohjeistukset. Se koostui 323 säkeestä. Kallimakhos luki sen mukaan kokoelmaansa Säädösten luettelo (). Gnathainan rakastajiin lukeutui komediakirjailija Difilos.Athenaios: Deipnosofistai 13.585. == Lähteet == Luokka:Hetairat
Nealkes

Nealkes (, ; 200-luku eaa.) oli antiikin kreikkalainen taidemaalari. Hän toimi Sikyonissa Aratos Sikyonlaisen aikaan vuonna 245 eaa. Plutarkhos kertoo, että kun Aratos aikoi tuhota kaikki tyrannien muotokuvat, Nealkes sai hänet heltymään ja säilyttämään Melanthioksen tekemän maalauksen, jossa esiintyi Sikyonin tyranni Aristratos. Nealkes maalasi Aristratoksen peittoon, mutta jätti muun osan maalauksesta ennalleen.Plutarkhos: Kuuluisien miesten elämäkertoja, Aratos 12–13 (engl. käännös); vrt. Plinius vanhempi: Naturalis historia 35.7. s. 32. Plinius vanhempi mainitsee Nealkeen tekemät maalaukset, joista toinen esitti Afroditea ja toinen egyptiläisten ja persialaisten välistä meritaistelua.Plinius vanhempi: Naturalis historia 35.11 s. 40, §§ 36, 41. Plinius kertoo myös mielenkiintoisen tarinan eräästä kolmannesta maalauksesta.Plinius vanhempi: Naturalis historia 35.10 s. 36.20. Taidemaalari Anaksandra oli Nealkeen tytär. Myös Nealkeen värientekijä Erigonoksesta tuli taidemaalari. == Lähteet == Luokka:Antiikin kreikkalaiset taidemaalarit
Neseas

Neseas Thasoslainen (, ; 400-luku eaa.) oli antiikin kreikkalainen taidemaalari, joka oli kotoisin Thasoksesta. Jotkut pitivät häntä Zeuksiin opettajana; toiset taas mainitsevat Zeuksiin opettajaksi Demofiloksen. Muutoin Neseaasta ei tiedetä mitään.Plinius vanhempi: Naturalis historia 35.9 s. 36.2. == Lähteet == Luokka:Antiikin kreikkalaiset taidemaalarit Luokka:400-luvulla eaa. syntyneet Luokka:Kuolinvuosi tuntematon
Tórtkúl

Tórtkúl (, ) on kaupunki ja Tórtkúlin piirin hallinnollinen keskus Karakalpakstanin tasavallassa Uzbekistanissa. Se sijaitsee Amudarjan oikealla rannalla 170 kilometriä Nukusista kaakkoon. Kaupungissa oli 58 200 asukasta vuonna 2016. Venäläiset perustivat kaupungin vuonna 1873 Amudarjan departementin sotilaalliseksi ja hallintokeskukseksi. Sen nimenä oli vuoteen 1918 saakka Petroaleksandrovsk. Nimi Tórtkúl tulee neliön muotoisesta linnoituksesta. Tórtkúl oli vuodesta 1925 lähtien Karakalpakkien autonomisen alueen pääkaupunki. Vuonna 1932 Karakalpakkien autonomisen sosialistisen neuvostotasavallan pääkaupungiksi tuli Nukus. Amudarjan ranta siirtyi lähemmäs Tórtkúlia, ja vuosina 1938–1940 vesi tuhosi kaupungin. Se siirrettiin uuteen paikkaan vuonna 1949. Tórtkúlin kautta kulkee Nukusiin johtava maantie ja rautatie. Kaupungissa on myös lentoasema. Kaupunki on yksi Karakalpakstanin taloudellisista ja kulttuurikeskuksista. Siellä on puuvilla-, metalli-, rakennustarvike- ja elintarviketeollisuutta. Asukkaat ovat etupäässä uzbekkeja. ==Lähteet== Luokka:Karakalpakstan Luokka:Uzbekistanin kaupungit
Pamfilos

Pamfilos (, ) voi viitata seuraaviin antiikin kreikkalaisiin henkilöihin: * Pamfilos (300-luku eaa.), platonilainen filosofi * Pamfilos, reettori * Pamfilos, epigrammirunoilija * Pamfilos (300-luku eaa.), kuvanveistäjä * Pamfilos, kaivertaja * Pamfilos (1. vuosisata/100-luku jaa.), lääkäri ja grammaatikko * Pamfilos Aleksandrialainen, grammaatikko * Pamfilos Amfipolislainen (toimi n. 390–350 eaa.), taidemaalari * Pamfilos Amfipolislainen tai Sikyonlainen tai Nikopolislainen, grammaatikko * Pamfilos Kesarealainen, presbyteeri, marttyyri ja pyhä * Pamfilos Sisilialainen, sofisti tai grammaatikko == Lähteet ==
Pasias

Pasias (; 200-luku eaa.) oli antiikin kreikkalainen taidemaalari. Hänen opettajansa oli Erigonos, joka oli Nealkeen oppilas. Pasias kuului sikyonlaiseen koulukuntaan ja toimi hellenistisellä kaudella noin vuonna 220 eaa.Plinius vanhempi: Naturalis historia 35.11 s. 40.41. Pasiaan veli Aiginetes (tai joissakin tulkinnoissa sisar Aigineta) oli saviveistosten muottien tekijä. == Lähteet == Luokka:Antiikin kreikkalaiset taidemaalarit
Wade Hayes

Wade Hayes (s. 20. huhtikuuta 1969) on yhdysvaltalainen laulaja-lauluntekijä. allmusic.com. Viitattu 21.5.2024. Hayesin isä oli ammattimuusikko, joka soitti baareissa Oklahoman alueella. Isänsä vaikutuksesta hän aloitti soittamisen jo lapsena. Aluksi hän soitti mandoliinia, mutta vaihtoi kitaraan 11-vuotiaana ja kehitti omanlaisen tyylinsä varhaisessa iässä. Hayes soitti kitaraa ja lauloi taustoja isän Country Heritage -yhtyeessä. Nashvilleen muutettuaan hän soitti demonauhoilla ja työsti samalla omaa materiaalia. Hän alkoi kirjoittaa kappaleita Chick Rainsin kanssa. Esikoisalbumi Old Enough to Know Better julkaistiin vuonna 1995. Albumi myi kultaa Yhdysvalloissa ja Kanadassa, ja sen nimikappale, joka kronikoi hänen aiempaa elämäänsä Nashvillessa, nousi Billboardin Hot Country Singles & Tracks -listan (nykyisin Hot Country Songs) kärkeen. musiccanada.com. Viitattu 21.5.2024. riaa.com. Viitattu 21.5.2024. ”I’m Still Dancin’ with You”, ”Don’t Stop” and ”What I Meant to Say” menestyivät myös hyvin. Hayes sairastui laajalle levinneeseen paksusuolensyöpään vuonna 2011 ja todettin parantuneeksi kolme vuotta myöhemmin. Ensimmäinen omalla Conabor Records -levymerkillä julkaistu albumi oli vuonna 2015 ilmestynyt Go Live Your Life. ==Diskografia (valikoima)== === Studioalbumit === * Old Enough to Know Better (1995) * On a Good Night (1996) * When the Wrong One Loves You Right (1998) * Highways and Heartaches (2000) * Place to Turn Around (2010) * Go Live Your Life (2015) * Old Country Song (2017) * Who Saved Who (2019) * Old Country Still Rocks (2023) == Lähteet == * Discogs === Viitteet === Luokka:Yhdysvaltalaiset laulaja-lauluntekijät Luokka:Yhdysvaltalaiset countrymuusikot Luokka:Vuonna 1969 syntyneet Luokka:Elävät henkilöt
The Fall Guy

The Fall Guy on vuonna 2024 ensi-iltansa saanut toimintakomediaelokuva. Sen käsikirjoitti Drew Pearce ja ohjasi David Leitch. Sen päärooleissa näyttelevät Ryan Gosling ja Emily Blunt. == Juoni == Sijaisnäyttelijä Colt Seavers työskentelee elokuvassa, jonka ohjaaja on hänen entinen naisystävänsä Jody Moreno. Kun elokuvan tähti Tom Ryder katoaa, Seavers joutuu etsimään häntä. == Rooleissa == == Arvostelut == Helsingin Sanomien kriitikko Pertti Avola antoi The Fall Guylle kolme tähteä viidestä. Hänen mukaansa elokuva on "hyväntuulinen kevätreuha, jonka tekemisessä kaikilla tuntuu olleen hauskaa. Katsojallakin on, ainakin paikoin."Pertti Avola: Sähäkkä The Fall Guy on kunnian­osoitus stunt­näyttelijöiden ammatille, Helsingin Sanomat, 25.4.2024, viitattu 22.5.2024. Episodin kriitikko Maria Lättilä antoi neljä tähteä viidestä ja kuvaili elokuvan olevan "täynnä erinomaista musiikkia, hauskaa huumoria ja vaikuttavaa toimintaa."Maria Lättilä: The Fall Guy, Episodi, 25.4.2024, viitattu 21.5.2024. Rotten Tomatoes -sivusto on kirjannut yhteensä 321 elokuva-arvostelua, joista 82 prosenttia on myönteisiä.The Fall Guy (2024), Rotten Tomatoes viitattu 22.5.2024. == Lähteet == == Aiheesta muualla == * Luokka:Yhdysvaltalaiset toimintakomediat Luokka:Vuoden 2024 yhdysvaltalaiset elokuvat Luokka:Elokuvat elokuvanteosta
Jarmo Tuomisto

Jarmo Juhani Tuomisto (s. 9. kesäkuuta 1952 Kaarina) on suomalainen oikeustieteilijä ja Turun yliopiston siviilioikeuden emeritusprofessori. == Ura == Tuomisto valmistui Turun yliopistosta oikeustieteen kandidaatiksi vuonna 1973, oikeustieteen lisensiaatiksi vuonna 1976 ja oikeustieteen tohtoriksi vuonna 1988. Hän sai varatuomarin arvon vuonna 1977. Tuomisto on työskennellyt Turun yliopistossa siviilioikeuden assistenttina 1976–1988, yksityisoikeuden yliassistenttina 1989–1997, siviilioikeuden virkaa tekevänä professorina 1982, 1989 ja 1994–1996 sekä siviilioikeuden professorina 1998–2016.Kangas (toim.), s. 481. Vuonna 2006 hänet otettiin Suomalaisen Tiedeakatemian jäseneksi. Tuomisto on tutkinut esineoikeuttaKangas (toim.), s. 295. ja insolvenssioikeuttaKangas (toim.), s. 363.. Tuomiston yhdessä Janne Kaiston kanssa kirjoittama artikkeli Vakuuden peräyttämisestä erityisesti factoringin näkökulmasta palkittiin yhtenä parhaista vuonna 2018 Defensor Legis -aikakauskirjassa julkaistuista oikeustieteellisistä kirjoituksista. == Julkaisuja == * * * * * * * * * == Lähteet == * === Viitteet === == Kirjallisuutta == * Luokka:Suomalaiset oikeustieteilijät Luokka:Suomalaiset professorit Luokka:Turun yliopiston professorit Luokka:Vuonna 1952 syntyneet Luokka:Elävät henkilöt
Kita (kirjankustantamo)

Kita on suomalainen marginaalikirjallisuuden kustantaja, joka on perustettu vuonna 2020. Se oli osa Osuuskunta Kirjasinta vielä vuonna 2022. == Historia == Kita perustettiin kesällä 2020 Kirjan talo - Bokens hus ry:n tuella. Koleran ja Savukeitaan lopetettua Kirjan talon toimijoilla oli herännyt ajatus perustaa Turkuun uusi kustantamo. Kitan ensimmäiseksi luovaksi päälliköksi valittiin Sara Koiranen, kustannuspäälliköksi Suvi Hirvonen ja markkinointipäälliköksi Aino Aaltonen. Ensimmäiset kolme kokoelmakirjaa Kita julkaisi vielä samana vuonna. Se päätti heti keskittyä runouteen ja muuhun marginaaliin jäävään kirjallisuuteen; kustantamon oman kuvauksen mukaan ”palaviin asioihin ja purevaan sanaan”. Linjaus tarkoitti myös sitä, että Kitassa pyrittiin etsimään käsikirjoituksia, jotka muuten olisi julkaistu omakustanteisesti tai jätetty pöytälaatikkoon. Kitan sisällä taloudelliset realiteetit tiedostettiin, eikä sen tulevaisuus ollut taattu. Sen tavoite oli pitkällä aikavälillä toimia eräänlaisena kasvattajana kirjallisuuden kentällä. Kita eriytyi omaksi yhdistyksekseen vuonna 2024, joskin sen toiminnan pyörittäminen oli vielä Kirjan talon vastuulla. Pian tämän jälkeen Kita teki aluevaltauksen julkaisemalla ensimmäisen proosateoksensa, Teija Veijolan Neulakapinan. Kirjallisuuslehti Lumoojassa kerrottiin saman kesän alussa, että Juuso Kilpeläinen ”yritti nostaa kustantamo Kitaa turkulaisten huulille”, ja Enni Rajamäki oli Kitan kustannuspäällikkö ainakin sitä seuraavana syksynä. Helmikuussa 2025 Muuramelainen kirjoitti, että Kilpeläisestä oli tehty Kitan väliaikainen kustannuspäällikkö. == Lähteet == Luokka:Suomalaiset kirjankustantamot
Petšenihy

Petšenihy () on taajama Ukrainan Harkovan alueen Tšuhujivin piirissä. Taajama sijaitsee Donetsjoen oikealla rannalla, linnuntietä runsas 52 kilometriä aluekeskus Harkovan keskustasta itäkoilliseen. Petšenihyin itäpuolella on Donetsiin rakennettu pato vesivoimaloineen. Padon ylitse johtaa paikallistie ja padon pohjoispuolelle on muodostunut Petšenihyn tekojärvi. Tammikuun keskilämpötila on −7,4 ja heinäkuun +20,3 celsiusastetta. Keskimääräinen vuosisademäärä on 550 millimetriä. Ennen Venäjän hyökkäyssotaa (2022–) väkiluvuksi arvioitiin 4 957 (1.1.2022). Vuoden 2001 väestönlaskennassa taajamassa oli asukasta, joista enemmistö oli ukrainalaisia. Vuonna 1989 taajamaan kirjattiin 6 446 asukasta. ==Historia== Kirjallisissa lähteissä paikkakunta on tunnettu vuodesta 1646. Paikkakunta linnoitettiin 1600-luvun puolivälissä ja siitä tuli Izjumin rykmentin kotipaikkakunta. Venäjän keisarikunnassa se oli Harkovan kuvernementin Vovtšanskin kihlakunnan alaisuudessa ollut kylä. Kaupunkityyppisen taajaman asema sillä oli vuosina 1957-2024. Ukraina lakkautti tammikuussa 2024 kaupunkityyppisiset taajamat osana Neuvostoliittoon liittyvistä käsitteistä luopumista. Heinäkuun 2020 aluehallinnollisen uudistuksen seurauksena ja jo sitä ennen Petšenihy on ollut osa Tšuhujivin piiriä. == Lähteet == ==Aiheesta muualla== Luokka:Harkovan alueen kaupunkityyppiset taajamat Luokka:Tšuhujivin piiri
Pentangle

Pentangle on vuonna 1967 Lontoossa perustettu brittiläinen folkyhtye. Yhtyeen alkuperäisen kokoonpanon muodostivat Jacqui McShee (laulu), Bert Jansch (kitara), John Renbourn (kitara), Danny Thompson (kontrabasso) ja Terry Cox (rummut). Yhtye on käyttänyt sähköisiä soittimia vain harvoin. Sen musiikissa on vaikutteita kansanmusiikista ja jazzista, ja bassosoolot ja kappaleiden pitkät liveversiot vaikuttivat myös progressiivisen rockin syntyyn. == Studioalbumit == * * * * * * * * * * * == Lähteet == Luokka:Brittiläiset folkyhtyeet
Mia Sahlberg

Johanna Maria (Mia) Sahlberg (28. helmikuuta 1849 Yläne – 28. huhtikuuta 1931 Helsinki) oli suomalainen tyttökoulun perustaja ja johtaja Helsingissä ja sairaalan johtaja Venäjällä. ==Henkilöhistoria== Sahlbergin vanhemmat olivat yliopiston luonnonhistorian museon inspehtori Reinhold Ferdinand Sahlberg ja Christina Sofia Brusin. Hyönteistutkija Johan Reinhold Sahlberg oli hänen veljensä. Sahlberg kävi Heurlinin koulua Turussa 1859–1867 ja Svenska fortbildningsläroverketin 1868–1870. Matematiikan tutkinnon hän suoritti professori Lorenz Lindelöfille 1869 ja auskultoi Svenska normallyceumissa. Sahlberg perusti Helsinkiin 1870 Emilia Backmanssonin kanssa tyttöjen yksityiskoulun, Sahlbergska skolanin. Hän oli koulun johtaja ja matematiikan ja uskonnon opettaja 1870–1889. Evankelisen sairashuoneen johtaja kreivi Pashkovin Vetoshkinon kartanossa Nižni Novgorodissa Keski-Venäjällä Sahlberg oli vuodesta 1889 vuoteen 1920, jolloin hänelle myönnettiin valtion eläke. (ei-vapaa) ==Julkaisuja== * Herrens andra ankomst: bibelstudium hållet vid Lutherinstitutet sommaren 1927, 1927 * Några söndagsskoletexter jämte förklaringar, 1929 == Lähteet == ==Aiheesta muualla== * Luokka:Suomen koulujen rehtorit Luokka:Suomalaiset opettajat Luokka:Vuonna 1849 syntyneet Luokka:Vuonna 1931 kuolleet
Aure (täsmennyssivu)

Aure voi tarkoittaa seuraavia: * Aure, kunta Møren ja Romsdalin läänissä Norjassa * Aure, Sykkylvenin kunnan keskustaajama Norjassa * Itä-Aure, kylä Ylöjärvellä Suomessa * Länsi-Aure, kylä Ylöjärvellä Suomessa * S/S Aure, Varkaudessa 1926 hinaajaksi rakennettu höyrylaiva * Aure, sukunimenä: ** Aud Inger Aure (1942–2023), norjalainen poliitikko ja ministeri.
Kjaerbye

Markus ”Kjaerbye” Kjærbye (s. 27. huhtikuuta 1998) on tanskalainen Counter- Strike 2 -ammattilainen. Hän on edustanut kesäkuusta 2024 JiJieHao-joukkuetta, josta hänet penkitettiin elokuussa. Kjærbye on edustanut urallaan muun muassa Copenhagen Wolvesia, Astralista, Northia ja FaZe Clania. Uransa merkittävimmän voiton hän on saanut Astraliksen joukkueessa ELEAGUE Major 2017 -turnauksesta. Kjærbye valittiin turnauksen parhaaksi pelaajaksi keskimäärin 0,76 tapolla kierroksella, kuoltuaan keskimäärin 0,63 kertaa kierroksella ja saatuaan koko turnauksessa keskiarvon 1,21. Hän sai finaalissa Virtus.prota vastaan 73 tappoa ja kuoli 54 kertaa, mistä seurannut 1,38 keskiarvo oli selvästi finaalin korkein. Kjærbye kertoi lopettavansa uransa kesäkuussa 2021. Hän palasi takaisin noin vuoden kuluttua kesäkuussa 2022. == Saavutukset == * Sija 16. HLTV TOP 20 Players -arvioinnissa vuonna 2016 * Sija 15. HLTV TOP 20 Players -arvioinnissa vuonna 2017 * MVP / ELEAGUE Major Atlanta 2017 * Nuorin major-turnauksen voittaja 18 vuoden ja 277 päivän ikäisenä. == Lähteet == Luokka:Tanskalaiset elektronisen urheilun ammattilaiset Luokka:Vuonna 1998 syntyneet Luokka:Elävät henkilöt
Flamie

Jegor Sergejevitš ”flamie” Vasiljev (; s. 5. huhtikuuta 1997) on venäläinen Counter-Strike 2 -ammattilainen. Hän ei edusta tällä hetkellä mitään joukkuetta. Flamie on pelannut urallaan erityisesti Natus Vinceren joukkueessa. Lisäksi hän on pelannut lyhyempiä aikoja muun muassa HellRaisersissa, 1WIN:ssä ja Boston crabissa. NaVin kanssa flamie voitti merkittävimpänä Intel Grand Slam Season 3 -turnauksen, josta se ansaitsi miljoona dollaria palkintorahaa. == Saavutukset == * Sija 14. HLTV TOP 20 Players -arvioinnissa vuonna 2015 * Sija 12. HLTV TOP 20 Players -arvioinnissa vuonna 2016 * MVP / ESL ESEA Pro League Season 2 - Finals * MVP / DreamHack Open Leipzig 2016 == Lähteet == Luokka:Venäläiset elektronisen urheilun ammattilaiset Luokka:Vuonna 1997 syntyneet Luokka:Elävät henkilöt
Luettelo Slovakian puolueista

Tämä artikkeli on luettelo Slovakian nykyisistä puolueista. == Nykyiset parlamenttipuolueet == Tilanne lokakuun 2023 parlamenttivaalien sekä vuoden 2019 europarlamenttivaalien jälkeen. Puolue Politiikka Jäsenet Nimi Lyhenne Puheenjohtaja Asemointi Ideologia Kansallinen neuvosto Euroopan parlamentti Suunta - sosiaalidemokratia SMER-SD Robert Fico vasemmisto sosiaalidemokratia, nationalismi, arvokonservatismi Progressiivinen Slovakia PS Michal Šimečka keskusta liberalismi, sosiaaliliberalismi, EU-myönteisyys Ääni - sosiaalidemokratia HLAS-SD Peter Pellegrini vasemmisto sosiaalidemokratia, kansallismielisyys, EU-myönteisyys SLOVENSKO Igor Matovič keskusta-oikeisto konservatismi, populismi, korruptionvastaisuus Kristillisdemokraatit KDH Milan Majerský oikeisto, keskustaoikeisto kristillisdemokratia, arvokonservatismi, EU-myönteisyys Vapaus ja solidaarisuus SAS Branislav Gröhling keskusta, keskusta-oikeisto liberalismi, libertalismi, Slovakian kansallispuolue SNS Andrej Danko oikeisto, äärioikeisto äärinationalismi, kansalliskonservatismi, oikeistopopulismi Omena Lucia Ďuriš Nicholsonová keskusta liberalismi, EU- myönteisyys Tasavalta Milan Uhrík äärioikeisto uusfasismi, äärikansallismielisyys, oikeistopopulismi Slovakialainen PATRIOOTTI PATRIOT Miroslav Radačovský oikeisto, äärioikeisto arvokonservatismi, kansallismielisyys, euroskeptisismi == Lähteet == * Slovakia
Ranskan avoin tennisturnaus 2024

Ranskan avoin tennisturnaus 2024 pelattiin 27. toukokuuta – 9. kesäkuuta 2024 Pariisissa Ranskassa. Se oli kaikkiaan 123. Ranskan avoin tennisturnaus ja kauden toinen grand slam -turnaus. Kaksinpelien karsinnat käynnistyivät 20. toukokuuta. Novak Đoković oli miesten kaksinpelin puolustava mestari ja Iga Świątek naisten kaksinpelin puolustava mestari. Kaksinpelikaaviot julkaistiin 23. toukokuuta 2024. == Sijoitetut pelaajat == === Miesten kaksinpeli === === Naisten kaksinpeli === === Miesten nelinpeli === === Naisten nelinpeli === == Lähteet == *
Viridovix

Viridovix oli gallialaisheimo unellien päällikkö. Hän johti Gallian sodan aikana vuonna 56 eaa. unelleista, lexoveista sekä eburoviskeista koostunutta armeijaa. Viridovixin joukot kärsivät samana vuonna tappion taistelussa legaatti Quintus Titurius Sabinuksen johtamia roomalaisjoukkoja vastaan. == Lähteet == Luokka:Rooman viholliset ja liittolaiset Luokka:Gallian heimopäälliköt Luokka:Ennen ajanlaskun alkua syntyneet Luokka:Ennen ajanlaskun alkua kuolleet
International Commerce Centre

International Commerce Centre on Hongkongissa sijaitseva, alueen korkein pilvenpiirtäjä. Torni on 484 metriä korkea, ja siinä on 118 kerrosta. Valmistuessaan rakennus oli maailman viidenneksi korkein. Tornin rakentaminen aloitettiin 2002, ja se valmistui 2010. == Lähteet == == Aiheesta muualla == Luokka:Hongkongin pilvenpiirtäjät
Rishton

Rishton (kyrill. Риштон, ) on kaupunki Ferganan alueella Uzbekistanissa. Se sijaitsee Soʻxjoen rannalla 52 kilometriä Ferganasta länteen. Kaupungissa oli 34 800 asukasta vuonna 2016. Rishton on muinaisista ajoista lähtien ollut tunnettu siellä valmistetusta keramiikasta, jota vietiin Kiinaan, Intiaan ja Venäjälle. 1700-luvulla se oli tärkeä linnoitus ja kauppapaikka. Rishtonista tuli kaupunki vuonna 1977. Kaupungin kautta kulkee Ferganan ja Kokandin välinen maantie. Lähin rautatieasema on 12 kilometrin päässä sijaitseva Furqat. Rishton on maataloualueen keskus, jossa toimii muun muassa tekstiilitehdas. Keramiikkatehdas ja yli 3 000 käsityöläistä valmistavat lautasia, kulhoja, kannuja ja taide-esineitä. ==Lähteet== Luokka:Ferganan alue Luokka:Uzbekistanin kaupungit
Jähi

Jähi () on Haminassa Kymenlaaksossa, Kaakkois-Suomessa Suomessa ja Tienhaarassa Viipurin piirissä, Leningradin alueella Venäjällä sijaitseva saari Suomenlahden itäosassa, noin 16 kilometriä etelään mantereelta Virolahden Siikasaaren niemestä. Suomen ja Venäjän raja kulkee saaren kaakkoisosan kautta.Maanmittauslaitos, Karttapaikka: Jähi Jähi kuuluu Suomen puoleiselta osaltaan Itäisen Suomenlahden kansallispuistoon. == Lähteet == Luokka: Haminan luonto Luokka: Suomen merialueiden saaret Luokka: Suomenlahden saaret
Héraultinkivisimppu

Héraultinkivisimppu (Cottus rondeleti) on simppuihin kuuluva kalalaji. Lajia tavataan uhanalaisena Ranskassa. == Koko ja ulkonäkö == Héraultinkivisimppu voi kasvaa noin 6–8 cm pitkäksi. Se eroaa lähisukulaisistaan muista kivisimpuista lähinnä eväruotojen määrän perusteella. Kaksi selkäevää ovat osin yhdistyneet ja ensimmäisen selkäevän tyvi on tumma. Héraultinkivisimpun ihossa ei ole piikkejä. == Levinneisyys ja elintavat == Héraultinkivisimppua tavataan kolmesta Héraultjoesta erkanevasta haarasta, joista kukin on vain joitakin satoja metrejä pitkä. Kala elää kirkkaiden ja nopeasti virtaavien vesien kivikkopohjilla. Se luokitellaan silmälläpidettäväksi, koska kantaa uhkaa vedenotto ja kuivuus. ==Lähteet== Luokka:Simput
James Smith McDonnell

James Smith ”Mac” McDonnell (9. huhtikuuta 1899 Denver, Colorado – 22. elokuuta 1980 St. Louis, Missouri) oli yhdysvaltalainen lentäjä, insinööri, liikemies ja ilmailun pioneeri. Hän on McDonnell Aircraft Corporationin (myöhemmin McDonnell Douglas, yhdistymisen kautta nykyään Boeing) perustaja. == Ura == McDonnell aloitti uransa ilmailun parissa liittymällä Yhdysvaltain maavoimien ilmavoimiin, josta hän pääsi reserviin vuonna 1924. Sen jälkeen hän työskenteli useissa lentokoneyrityksissä ja perusti myös oman yrityksensä. Hän suunnitteli pienen ryhmän kanssa Guggenheim Safe Airplane -kilpailuun lentokoneen nimeltä Doodlebug vuonna 1929. Se ei kuitenkaan menestynyt kilpailussa. McDonnell ei juuri menestynyt koneen markkinoinnissa muihin käyttötarkoituksiin, ja pian iski suuri lama. McDonnell yritti päästä insinööriksi ja koelentäjäksi Great Lakes Aircraftille, mutta liittyi myöhemmin Glenn L. Martin Companyyn, jossa hän pääsi lopulta maalta toimivien lentokoneiden pääprojekti-insinööriksi asti. McDonnell irtisanoutui Martinilta vuonna 1938 ja perusti McDonnell Aircraft Corporationin vuonna 1939. Alun vaikeuksista huolimatta yrityksestä kasvoi toisen maailmansodan aikana tärkeä Yhdysvaltain hävittäjälentokoneiden valmistaja. 1950- ja 1960-luvuilla yhtiö laajeni suunnittelemaan myös ohjuksia ja avaruusaluksia. McDonnell Aircraft valmisti Yhdysvaltojen Mercury ja Gemini -kapselit. Vuonna 1967 McDonnell Aircraft Corporation osti Douglas Aircraft Companyn ja yhdistyi sen kanssa, jolloin syntyi McDonnell Douglas, jonka johtajaksi James Smith McDonnell siirtyi. McDonnell Douglasin johdossa jatkoi hänen veljenpoika Sanford N. McDonnell vuonna 1980. McDonnell toimi aktiivisesti Yhdistyneiden kansakuntien Yhdysvaltojen yhdistyksessä ja oli sen puheenjohtaja vuosina 1975–1977. == Lähteet == Luokka:Yhdysvaltalaiset lentokonesuunnittelijat Luokka:Yhdysvaltalaiset liikemiehet Luokka:McDonnell Luokka:Vuonna 1899 syntyneet Luokka:Vuonna 1980 kuolleet
Quva

Quva (kyrill. Қува, ) on kaupunki ja Quvan piirin keskus Ferganan alueella Uzbekistanissa. Se sijaitsee 30 kilometriä Ferganasta koilliseen. Kaupungissa oli 46 400 asukasta vuonna 2016. Quva (Qubod, Qubo) mainitaan 100-luvun kiinalaisissa lähteissä. Se oli keskiajalla yksi Ferganan laakson suurimmista kaupungeista sekä tärkeä käsityöläiskeskus, jossa lyötiin omaa rahaa. Arkeologisissa kaivauksissa on löydetty muun muassa buddhalaisen temppelin, kaupunginmuurin ja asuintalojen rauniot. Nykyinen kaupunki on perustettu vuonna 1974. Se on maatalousalueen keskus, jossa on puuvilla-, rakennustarvike- ja elintarviketeollisuutta. Lähellä sijaitsee Quvan rautatieasema. ==Lähteet== Luokka:Ferganan alue Luokka:Uzbekistanin kaupungit
Jussi P. Laine

Jussi P. Laine (s. noin 1982) on suomalainen ihmismaantieteilijä ja yhteiskuntatieteen tohtori, joka toimii Itä-Suomen yliopiston monitieteisen rajatutkimuksen professorina (10/2022–). Laine opiskeli perustutkintonsa Joensuun yliopistossa (YTM, 2006) ja sen yhdistyttyä Kuopion yliopistoon valmistui tohtoriksi Itä-Suomen yliopistosta (YTT, 2013). Hänen englanninkielinen, monografiamuotoinen väitöskirjansa (2013) käsitteli naapuruussuhteiden ja kansalaisyhteiskunnan roolia Suomen ja Venäjän välisessä raja-alueiden yhteistyössä. Tutkimus oli otsikoitu New Civic Neighborhood. Cross-border Cooperation and Civil Society Engagement at the Finnish-Russian Border. Laine on Oulun yliopiston rajatutkimuksen dosentti (2017–). Ennen profesuuriaan Laine on työskennellyt Itä-Suomen yliopiston tutkijana (2008–2016) ja monitieteisen rajatutkimuksen apulaisprofessorina (2016–2022). == Teoksia == * * * * * * == Lähteet == == Aiheesta muualla == * Jussi Laine. University of Eastern Finland, Karelian Institute. DSocSci, Professor (researchgate.net) Luokka:Elävät henkilöt Luokka:1980-luvulla syntyneet Luokka:Suomalaiset yhteiskuntatieteilijät Luokka:Suomalaiset professorit Luokka:Itä-Suomen yliopiston professorit
Henry Flagler

Henry Morrison Flagler (2. tammikuuta 1830 Hopewell, New Yorkin osavaltio, Yhdysvallat – 20. toukokuuta 1913 West Palm Beach, Florida, Yhdysvallat) oli yhdysvaltalainen liikemies. Hän perusti Standard Oil -yhtiön yhdessä John D. Rockefellerin kanssa vuonna 1870. Flagler tunnetaan kuitenkin parhaiten tuolloin suurelta osin asumattoman Floridan itärannikon kehittämisestä. Hän rakennutti rautatien Daytonasta Key Westiin ja loi Floridasta merkittävän matkailukohteen. Hän vaikutti merkittävästi nykymuotoisten Palm Beachin ja Miamin kaupunkien syntyyn. ==Elämä ja ura== Flagler lopetti koulunkäynnin 14-vuotiaana, muutti Ohioon ja ryhtyi noin vuonna 1850 viljakauppiaaksi Bellevue'ssa, Ohiossa. Siellä hän tapasi Rockefellerin ja myi tämän välityksellä viljaa. Flagler yritti epäonnistuneesti valmistaa suolaa Michiganissa ja palasi Clevelandiin, jossa hän vuonna 1867 liittyi Rockefellerin kanssa öljy-yhtiöön, josta tuli Standard Oil vuonna 1870. Hän osallistui yhtiön kehittämiseen ja toimi Standard Oil of New Jerseyn johtajana vuoteen 1911 asti. Vuonna 1883 Flagler vieraili Floridassa ja päätti sijoittaa öljyomaisuutensa osavaltion kehittämiseen. Hän osti kolme vuotta myöhemmin useita rautatielinjoja, jotka hän yhdisti Florida East Coast Railwayksi. Hän rakensi 1890-luvulla ylellisten hotellien sarjan rautatielinjan varrelle sekä Bahama-saarten Nassauhun. Flaglerin hotellit ja rautatie vakiinnuttivat Palm Beachin rikkaiden amerikkalaisten talvilomakohteeksi. Flagler jatkoi rautatien laajentamista Etelä-Floridaan Miamiin. Hän ruoppasi kanavan, rakensi katuja, otti käyttöön ensimmäiset vesi- ja sähköjärjestelmät ja rahoitti kaupungin ensimmäisen sanomalehden. Kun kaupunki virallisesti perustettiin, sen asukkaat halusivat kunnioittaa sen kehityksestä vastannutta miestä nimeämällä sen "Flagleriksi". Hän kieltäytyi kunnianosoituksesta ja suostutteli heidät säilyttämään vanhan intiaaninimen Miami. Flagler perusti myös höyrylaivayhteydet Key Westiin ja Nassauhun. Flagler suunnitteli myös rautatietä, joka ulottuisi Miamista Key Westiin ja kulkisi seitsemän mailia veden päällä. Vuonna 1905 aloitettu Florida Overseas Railroad, jota kutsuttiin pilkallisesti nimellä Flagler's Folly ("Flaglerin hölmöily"), jäi hänen vähiten menestyksekkääksi hankkeekseen, ja se tuhoutui lopulta vuonna 1935 hurrikaanissa. ==Lähteet== ==Aiheesta muualla== Luokka:Yhdysvaltalaiset liikemiehet Luokka:Vuonna 1830 syntyneet Luokka:Vuonna 1913 kuolleet
Jamantau

pienoiskuva|Jamantau Jamantau () on 1 640 metriä korkea vuori Ural-vuorilla. Se sijaitsee Venäjään kuuluvassa Baškiriassa. Jamantau tunnetaan parhaiten siellä huhujen mukaan sijaitsevasta suuresta ja hyvin varustellusta, ydiniskun kestävästä bunkkerikompleksista. Venäjä on kieltänyt maanalaisen tukikohdan olemassaolon, mutta satelliittikuvat 1980-luvulta lähtien ovat osoittaneet, että vuorella ja sen ympäristössä on tehty mittavia rakennustöitä. Mahdollisen bunkkerin käyttötarkoitusta ei tiedetä, mutta oletetaan, että se olisi paikka, josta Venäjän johto voisi johtaa sotaa, mikäli maahan hyökättäisiin. == Lähteet == Luokka:Venäjän vuoret Luokka:Linnoitukset Luokka:Baškortostanin maantiede
Roeselare

Roeselare on kaupunki Belgiassa Länsi-Flanderissa. Vuonna 2018 siellä oli 62 301 asukastaAsukasluku statbel.fgov.be Roeselaren kaupungintalo ja sen kellotorni ovat Unescon maailmanperintökohteita. Vanhin osa on rakennettu 1769–1771. Siihen liitettiin 1924 moderni siipirakennus.Belfry and historical town hall of Roeselare Leie Streek == Tunnettuja asukkaita == *Adrian Willaert (noin 1490–1562), renessanssiajan säveltäjä *Patrick Sercu (1944–2019), kilpapyöräilijä ja olympiakultamitalisti *Stoffel Vandoorne (s. 1992), McLarenin Formula 1 -kuski, voitti Formula E -kausi 2021–2022-mestaruuden == Lähteet == Luokka:Belgian kaupungit
Mouscron

Mouscron on kaupunki Hainaut’n provinssissa Valloniassa Belgiassa. Vuonna 2018 siellä asui 58 234 asukastaAsukasluku statbel.fgov.be Mouscronissa käytiin vuonna 1794 Ranskan ja Itävallan välillä ensimmäisen liittokunnan sotaan kuuluva Mouscronin taistelu.French Revolutionary WarsHeritage History ==Lähteet== ==Aiheesta muualla== * http://www.visitmouscron.be/ * https://www.mouscron.be/fr Luokka:Belgian kaupungit
Pseudotilliapioli

{{Lääketietolaatikko | kuva = Pseudodillapiole.svg | leveys = 300 | moolimassa = 222.24 g/mol | kemiallinen_kaava = | C=12 | H=14 | O=4 }} Pseudotilliapioli eli 4,5-dimetoksi-2,3-metyleenidioksi-1-allyylibentseeni tai 4,5-dimetoksi-7-prop-2-enyyli-1,3-bentsodioksoli () on allyylibentseenin johdannaisyhdiste, joka toimii synergistisesti ainakin joidenkin hyönteismyrkkyjen, kuten piperonyylibutoksidin, kanssa parantaen hyönteismyrkyllistä efektiä. Pseudotilliapiolin kemiallinen kaava on C12H14O4 ja moolimassa 222,24 g/mol. Pseudotilliapiolista voisi johtaa erään amfetamiinin johdannaisyhdisteen eli 4,5-dimetoksi-2,3-metyleenidioksi-1-amfetamiinin eli DMMDA-4:n, joka on DMMDA:n ja DMMDA-2:n paikkaisomeeri. Alexander Shulgin huomioi tämän kirjassaan PiHKAL. == Farmakologia ja toksikologia == Myrisisiini on kemiallisesti erittäin samanlainen kuin pseudotilliapioli. Myristisiinillä on biologisesti aktiivinen aine ihmisissä. Myristisiinin pääasiallinen psykofarmakologinen toimintamekanismi ihmisissä on todennäköisesti MAO- eli monoamiinioksidaasientsyymin inhibitio. Pseudotilliapiolin toksikologinen toimintamekanismi lienee hyönteisten MFO- eli monifunktio-oksidaasientsyymin (engl. mixed-function oxidase) inhibitio, koska tämä on tilliapiolin pääasiallinen toksikologinen efekti.United States Patent Office, 2,878,265, "Production of Methylenedioxyphenyl Derivatives," Herman Wachs and Sylvan E. Forman, assigned to Food Machinery and Chemical Corporation, patented March 17, 1959, filed September 10, 1956, Serial No. 608,697. https://patentimages.storage.googleapis.com/bd/3b/b1/f1a2175484c34a/US2878265.pdf. == Kemia == Pseudotilliapioli voidaan valmistaa muun muassa piperonaalista. Pseudotilliapioli on apiolin eli 3,4-metyleenidioksi-2,5-dimetoksi-1-allyylibentseenin, tilliapiolin eli 3,4-metyleenidioksi-5,6-dimetoksi-1-allyylibentseenin ja eksalatasiinin eli 3,4-metyleenidioksi-2,6-dimetoksi-1-allyylibentseenin paikkaisomeeri. Myös 2,3-metyleenidioksi-4,6-dimetoksi-1-allyylibentseeni ja 2,3-metyleenidioksi-5,6-dimetoksi-1-allyylibentseeni ovat pseudotilliapiolin paikkaisomeereja. == Lähteet == Luokka:Aromaattiset yhdisteet
Luccan tasavalta

Luccan tasavalta () oli valtio Toscanassa nykyisen Italian alueella. Lucca oli itsenäinen tasavalta suurimman osan historiastaan. Firenzen sekä Sienan tapaan Lucca syntyi Toscanan rajakreivikunnan hajottua. Monen muun italialaisen pikkuvaltion kaatuessa Lucca säilyi keskiajalta 1800-luvulle vahvan talouden ja hyvän diplomatian avulla. Lucca oli liitossa muun muassa Pyhän saksalais- roomalaisen keisarikunnan keisarin ja Milanon kanssa. == Historia == Keisari Henrik IV myönsi vuonna 1084 Luccan kaupungille itsehallinto-oikeuden Toscanan rajakreivikunnan osana. Toscanan rajakreivittären Matildan kuoltua vuonna 1114 luccalaiset saivat laajempia oikeuksia ja kaupungin alueesta muodostui itsenäinen tasavalta vuonna 1160. Lucca oli keskiajalla osa guelfien ja ghibelliinien valtataistelua. Luccan kulta-aikaa on ollut Castruccio Castracanin valtakausi 1300-luvun alussa, jolloin Lucca voitti taisteluissa Pisan ja Firenzen ja nousi alueelliseksi mahdiksi. Hänen kuolemansa jälkeen Luccaa repivät valtataistelut. Genovalaiset, parmalaiset, veronalaiset, firenzeläiset, pisalaiset sekä Böömin kuningas omistivat tai miehittivät tasvalaan aluetta, mutta yksikään ei kyennyt pitämään kauaa kapinallista kaupunkia hallussaan. 1400-luvun alussa se sai jälleen itsenäisyytensä. Ranskan vallankumoussotien yhteydessä ranskalaiset miehittivät Luccan tasavallan. Napoleon järjesteli Italian valtioita vuonna 1805 siten, että Luccan tasavalta lakkautettiin ja liitettiin osaksi Luccan ja Piombinon ruhtinaskuntaa. == Lähteet == == Aiheesta muualla == Luokka:Italian entiset valtiot ja valtiomuodostelmat tasavalta
Banchory

Banchory (, , ) on kaupunki Aberdeenshiressa, Skotlannissa. Se on noin 29 kilometriä Abderdeenistä länteen lähellä paikkaa, jossa Feughjoki yhdistyy Deejokeen. == Yleiskatsaus == Banchory on suosittu turistikohde Aberdeenshiren alueella. 1970 luvulta asti kaupunki on kasvanut tasaiseen tahtiin, ja vuodesta 2001 kaupungin kasvu on ollut huomattavaa. Skotlannin ainoa rommitislaamo Dark Matter sijaitsee Banchoryn laitamilla. == Historia == Kaupungin nimen sanotaan tulleen pyhän Ternanin järjestämästä varhaiskristillisestä asutuksesta, Banchorysta. On väitetty, että Ternan oli pyhän Ninianin seuraaja. Sanotaan, että Ternan perusti asutuksen Deejoen varrelle alueelle, josta myöhemmin tulisi Banchory-Ternanin keskiaikainen kirkkomaa. Kylä ja seurakunta tunnettiin samalla nimella 1970 luvulle asti. Pyhän Ternanin pyhäinjäännöksiä säilytettiin kaupungissa Skotlannin reformaatioon asti. == Lähteet == Luokka:Skotlannin kaupungit Luokka:Aberdeenshire